Неяк была ў гасцях мая шасцігадовая пляменніца Ангелінка. Яна ходзіць у дзіцячы садок і сёлета збіраецца ў школу. Ангелінка – вельмі цікаўная дзяўчынка, як і многія сучасныя дзеці, хоча шмат ведаць, імкнецца капіраваць дарослых, часта паўтараючы не толькі маміны словы, словы выхавацельніцы з іх інтанацыяй, але і перадаючы рухі тых дарослых, ад якіх пачула нешта важнае для сябе.